hotchpotch/miracl-hf-unified huggingface dataset:
নীলাঞ্জির
নীলাঞ্জির (বৈজ্ঞানিক নাম: "Papilio protenor") এক প্রজাতির বড় আকারের প্রজাপতি । এদের নীচের ডানার পিছনের দিকে লেজের মত প্রক্ষিপ্ত অংশ থাকে, যার জন্য এদের সোয়ালোটেল (sowallotail) বলা হয়। এরা ‘প্যাপিলিওনিডি’ পরিবারের সদস্য। এরা সহজলভ্য এবং বন্যপ্রাণ সংরক্ষণ আইনে কোন তফসিল ভুক্ত নয়।
প্রসারিত অবস্থায় নীলাঞ্জির এর ডানার আকার ১১০-১৪০ মিলিমিটার দৈর্ঘ্যের হয়।
ভারতে প্রাপ্ত নীলাঞ্জিরের উপপ্রজাতিসমূহ এর-
ডানার উপরের দিক মখমল সদৃশ নীলচে কালো রঙের হয়ে থাকে এবং উপরের ডানার তুলনায় নিচের ডানা অনেক বেশি উজ্জ্বল হয়। উপরের ডানার ফ্যাকাসে দাগ ডানার প্রান্ত থেকে শুরু হয়ে মধ্যখান অব্ধি প্রকৃষ্টভাবে বিস্তৃত থাকে। নীচের ডানায় একটি চওড়া ফ্যাকাশে হলদেটে সাদা দাগ থাকে এবং মাঝের দিকে নীল রঙের ছোট ছোট দাগ দিয়ে এই অঞ্চলটি চিহ্নিত করা থাকে। ডানার ভূমিকোণে লাল দাগ থাকে।
নীচের দিকে ডানার উপরের অংশ ঘন কালো রঙের হয়। ডানার প্রান্ত থেকে শুরু হয়ে মধ্যখান অব্ধি প্রকৃষ্টভাবে বিস্তৃত ধূসর রঙের দাগগুলি উপরের অপেক্ষায় অনেক বেশি চওড়া হয়ে থাকে। পেছনের ডানার ঊর্ধ্বাংশ মেটে রঙের হয়, এবং এখানে একটি বড় অসমাঙ্গ আকৃতির পটি থাকে, যা ভুমিকোণ থেকে শুরু করে দু নম্বর শিরামধ্য অব্ধি বিস্তৃত। উপপার্শ্বপ্রান্তের অর্ধচন্দ্রাকৃতি দাগ গুলির রঙ অনুজ্বল গোলাপী লাল এবং এরা ২, ৬ এবং ৭ নম্বর শিরামধ্যে অবস্থান করে। খোপগুলিতে নীল রঙের ছিট ছিট দাগ থাকে। ভুমিকোণ বরাবর কালো রঙের একটি দাগ থাকে, যার বাইরের দিকটা নীলাভ। এখানে ৪ ও ৫ নম্বর শিরামধ্যে বৃত্তাকার ও নীল রঙের ছিট ছিট দাগ থাকে।
এদের অ্যান্টেনার রং কালো এবং মাথা, বক্ষ ও পেট গাঢ় বাদামী কালোরঙের হয়।
এই প্রজাপতিটি উত্তর পাকিস্তান, জম্মু ও কাশ্মীর, গাড়োয়াল হিমালয় (গোবিন্দ অভয়ারণ্য), সিকিম, আসাম, বাংলাদেশের বিভিন্ন অঞ্চলে দেখা যায়। এছাড়াও বার্মা, হাইনান সহ দক্ষিণ চীন, উত্তর ভিয়েতনাম, উত্তর লাওস, তাইওয়ান, উত্তর কোরিয়া, দক্ষিণ কোরিয়া এবং জাপান এদের প্রাপ্তিস্থান।
সাধারণত মার্চ থেকে জুলাই মাস পর্যন্ত ৮৫০০ফুট উচ্চতায় এদের উড়তে দেখা যায়। পুরুষ নীলাঞ্জির একত্রিত হয়ে ভিজে মাটিতে জলপান করে। এরা পাহাড়ি জঙ্গলের উন্মুক্ত প্রান্তরে এবং বাগান থেকে ফুলের মধু সংগ্রহ করতেও দেখা যায়। আবার অনেক সময় অলস ভাবে পাতার উপর বসে থাকে। তবে বিরক্ত হলে দ্রুত এবং শক্তিশালী উড়ান দেয়।
এদের শুককীট সাধারণত সবুজ রঙের হয় যেখানে হলুদ কলারের মত দাগ থাকে।এখানে বাদামী ছত্রাক বা শ্যাওলা জাতীয় উদ্ভিদের রঙের মত চিহ্ন দেখতে পাওয়া যায়। সাইট্রাস বা লেবু-কমলা জাতীয় ফল জাতীয় উদ্ভিদ থেকে এরা খাদ্য সংগ্রহ করে থাকে।
কিছু পিউপার রং রুক্ষ গাছের ছালের মত হয়, অন্যদের রং প্রধানত সবুজ হয়ে থাকে।
১৯৮৭ সালের মার্চ মাসে উত্তর কোরিয়ায় প্রকাশিত ডাকটিকিট নীলাঞ্জির গোত্রের প্রজাপতির প্রতিকৃতি আছে।
http://www.ifoundbutterflies.org/#!/sp/733/Papilio-protenor
কার্টুন নেটওয়ার্ক (ভারত)
কার্টুন নেটওয়ার্ক একটি টেলিভিশন চ্যানেল সহজলভ্য ডিস টিভি, স্টার ইন্ডিয়া টাটা স্কাই,এয়ারটেল ডিজিটাল এবং আরো গুরুত্বপূর্ণ নেটওয়ার্কে। সম্প্রচারে টুর্নার ব্রডকাস্টিং সিস্টেম (এটি টাইম আরনার এর একটি অংশ) বিশেষ ভাবে দক্ষিণ এশিয়ার সম্প্রচারের জন্য।এটি চারটি ভাষায় সম্প্রচার করা হয় হিন্দি, ইংরেজি, তামিল, তেলেগু ভাষায়। এটি আসল কার্টুন নেটওয়ার্ক আমেরিকার একটি শাখা। এবং ১লা মে ১৯৯৫ সালে সম্প্রচার শুরু করা হয় এবং ভারতের শিশুদের জন্য সর্বপ্রথম একটি চ্যানেল।
এপ্রিল ১,২০১৬, কাতার এর একটি সংস্থা বিলএন মিডিয়া গ্রুপ এর সহায়তায় টুর্নার ব্রডকাস্টিং সিস্টেম ইউরোপ কার্টুন নেটওয়ার্ক হিন্দি শুরু করল। কার্টুন নেটওয়ার্ক হিন্দি ভারতের একটি জনপ্রিয় টিভি চ্যানেল।এটি ভারত ছাড়াও বিভিন্ন দেশে সম্প্রচারিত হয় এবং স্থানীয় কার্টুন নেটওয়ার্কের সঙ্গে এর কোন সম্পর্ক নেই।নামের কারেনে এটি শুধুমাত্র হিন্দিতে সহজলভ্য যেটি কার্টুন নেটওয়ার্ক আরবিতে রয়েছে।
আসল কার্টুন নেটওয়ার্কে প্রতীক ১৯৯৫ সাল থেকে ২০০৫ সাল পর্যন্ত ব্যবহৃত হত।কার্টুন নেটওয়ার্ক ১৯৯৫ সাল থেকে সম্প্রচার করা শুরু করে।এটি সকাল ৫.৩০ মিনিট থেকে বিকাল ৫.৩০ মিনিট পর্যন্ত সম্প্রচার করা হতো।তারপরে এটি সম্প্রচারের সময় রেখা ৯ টা পর্যন্ত বাড়ানো হয়।তারপরে ১ লা জুলাই ২০০১ সালে কার্টুন নেটওয়ার্ক ২৪ ঘণ্টা সম্প্রচার করা হয়।তখন চ্যানেলটি নেপাল,ভুটানে সম্প্রচার করা হতো।
২০০৪ সালে পাকিস্তানি এবং বাংলাদেশীরা নেওয়ার জন্য উৎসাহীত হলো।এটির সম্প্রচারের অনুষ্ঠান গুলো ভারতের সম্প্রচারিত অনুষ্ঠানের চেয় সম্পূর্ণ আলাদা।এটি কিছু এলাকায় অনুবাদ করা হয়।এটি শুর থেকেই কার্টুন নেটওয়ার্ক ইন্ডিয়া নামে সম্প্রচারিত হয়ে আসছে। কার্টুন নেটওয়ার্ক ইন্ডিয়া এমন একটি চ্যানেল যেটি ইংরেজী থেকে হিন্দি,তামিল,তেলেগু ভাষায় অনুবাদ করে সম্প্রচার করে।এই চ্যানেলের সম্প্রচারিত অনুষ্ঠান গুলো পৃথিবীর অন্য কার্টুন নেটওয়ার্কে সম্প্রচার করার জন্য বিধি নিষেধ আরোপ করা রয়েছে।
চ্যানেলে যে কার্টুন গুলি সম্প্রচার করা হয় সেগুলো হলো - দ্যা ওগি,ভাল্লুক প্রদর্শনী,টপ ক্যাট,দ্যা ফ্লিনটনিস এবং স্কুবি ডু ৪ ঠা জানুয়ারি ১৯৯৯ সালে তাদের সম্প্রচারিত অনুষ্ঠান গুলি হিন্দিতে অনুবাদ কারার সুযোগ দেনন।তাদের মধ্য স্কুবি ডু, সোয়াট ক্যাটস অন্যতম।
২২ আগষ্ট ১৯৯৯ চ্যানেলটি রেব র‍্যান্ড কর্তৃত গৃহীত হয়। সেগুলো হলো ডেকটার্স ল্যাব, কাও অ্যাণ্ড চিকেন। আই এম ওয়াসেল,জনি ব্রেভ।২০০০ সালে সেটি আরও বেড়ে যায়, পাওয়ার পাফ্স গার্লস,মাইক লুক অ্যাণ্ড ওগ।
২০০০ সালের ফেব্রুয়ারি মাসে চ্যানেল টি তামিল ভাষায় অনুবাদ করার জন্য প্রেরনা জোগাল।
এই চ্যানেলটি ভারতের বড় বড় শহরে সম্প্রচার কারা শুরু হয়ে গেল।তাদের সম্প্রচারের সংখ্যা যখন বেশি হয়ে গেলো তখন তারা কার্টুন কার্টুন নাম দিলো।এখন এটি ভারত এবং বাংলাদেশের সবচেয়ে পছন্দের একটি চ্যানেল।
লর্ড উইলিয়াম বেন্টিংক
লেফটেন্যান্ট জেনারেল লর্ড ইউলিয়াম হেনরি কাভেন্ডিস-বেন্টিংক (১৪ সেপ্টেম্বর ১৭৭৪ - ১৭ জুন ১৮৩৯), লর্ড ইউলিয়াম বেন্টিংক হিসাবে অধিক পরিচিত। একজন ব্রিটিশ সামরিক কর্মকর্তা ও প্রশাসক। তিনি ১৮২৮ থেকে ১৮৩৫ সাল পর্যন্ত ভারতের গভর্নর জেনারেল ছিলেন।
বেন্টিংক বাকিংহামশায়ারে জন্ম গ্রহন করেন। তিনি ছিলেন প্রধানমন্ত্রী ইউলিয়াম ক্যাভেন্ডিস ও ডরোথি বেন্টিংকের দ্বিতীয় সন্তান।
বেন্টিংক ২৮ জানুয়ারি ১৭৫১ সালে ১৬ বছর বয়সে রাজকীয় বাহিনীর কোল্ডসিট্রম গার্ড রেজিমেন্টে যোগদান করেন। ৪ আগষ্ট ১৭৯২ সালে ২য় ড্রাগুন রেজিমেন্টে তিনি ক্যাপ্টেন-লেফটেন্যান্ট পদে পদোন্নতি পান। ৬ এপ্রিল ১৭৯৩ সালে তিনি ক্যাপ্টেন পদে পদন্নোতি পান। ২৯ মার্চ ১৭৯৪ সালে তিনি মেজর হিসাবে পদোন্নতি পান। একই বছর জুলাই মাসে তিনি লেফটেন্যান্ট-কর্ণেল হিসাবে ২৪ ড্রাগন রেজিমেন্টে যোগদান করেন। ৯ জানুয়ারি ১৭৯৮ সালে বেন্টিংক কর্ণেল পদে পদন্নোতি পান ১৮০৩ সালে কিছুটা আকস্মিকভাবে ব্রিটিশ ভারতের মাদ্রাজের গভর্ণর নিয়োগ করা হয়। ১৮০৫ সালের ১ জানুয়ারি তাকে মেজর জেনারেল পদে পদন্নোতি দেয়া হয়। বেন্টিংকের শাসনামল মোটামুটি সফল ছিল। ১৮০৬ সালে ভেলোরে সংগঠিত এক বিদ্রোহের সূত্রধরে তার শাসনামলের সমাপ্তি হয়। সামরিকবাহিনীতে ভারতীয় সৈনিকদের তাদের দেশীয় পোশাক পরিধানের উপর এক নিষেধাজ্ঞার পরিপ্রেক্ষিতে এই বিদ্রোহ সংগঠিত হয় এবং ১৮০৭ সালে তাকে গ্রেট ব্রিটেনে ফেরত নেয়া হয়।
উপদ্বীপের যুদ্ধে যোগদানের পর, বেন্টিংককে সিসিলি দ্বীপের ব্রিটিশ বাহিনীর সর্বাধিনায়ক হিসাবে নিয়োগ করা হয়। ৩ মার্চ ১৮১১ সালে তাকে সম্মানজনক লেফটেন্যান্ট জেনারেল পদে পদন্নোতি দেয়া হয়। ১৮১৪ সালে বেন্টিংক ব্রিটিশ ও সিসিলির বাহিনীর নিয়ে জেনওয়া অবতরন করেন। সেখানে তিনি কিছু উদারনীতি অনুসারে করায় ব্রিটিশ সরকার এক বিব্রতকর পরিস্থিতির সম্মুখিন হয়। ১৮১৫ সালে বেন্টিংকে পুনরায় প্রত্যাহার করা হয়।
১৮০৩ সালে বেন্টিংক লেডি মেরিকে বিয়ে করেন। তাদের কোন সন্তান ছিল না। লর্ড বেন্টিংক ১৭ জুন ১৮৩৯ সালে , ৬৪ বছর বয়সে প্যারিসে মারা যান। মেরি মারা যান ১৮৪৩ সালে। তারা দুজনকেই লন্ডনের বেন্টিংক পরিবারের গোরস্থানে সমাহিত করা হয়।
জনি (চলচ্চিত্র)
জনি ১৯৮৩ সালে মুক্তিপ্রাপ্ত একটি বাংলাদেশী বাংলা ভাষার নাট্য অ্যাকশনধর্মী চলচ্চিত্র। ছায়াছবিটি পরিচালনা করেছেন দেওয়ান নজরুল। এতে প্রধান চরিত্রে অভিনয় করেছেন সোহেল রানা, সুচরিতা, জসিম, নূতন, আহমেদ শরীফ ও আজিম।চলচ্চিত্রটি ৮ম জাতীয় চলচ্চিত্র পুরস্কার শ্রেষ্ঠ চিত্রগ্রাহক (রঙিন) বিভাগে পুরস্কার অর্জন করে।জনি ছায়াছবিটির সঙ্গীত পরিচালনা করেছেন আলম খান। গীত রচনা করেছেন দেওয়ান নজরুল। গানে কণ্ঠ দিয়েছেন সাবিনা ইয়াসমিন, এন্ড্রু কিশোর।
৮ম জাতীয় চলচ্চিত্র পুরস্কার
জেমস হ্যারিসন (রক্তদাতা)
জেমস ক্রিস্টোফার হ্যারিসন (), ওএএম, দি ম্যান উইখ দ্যা গোল্ডেন ব্লাড নামেও পরিচিত, অষ্ট্রেলিয়ার একজন রক্ত প্লাজমা দাতা যার অস্বাভাবিক প্লাজমা সন্নিবেশ রেসাস রোগ এর চিকিৎসা হিসেবে ব্যবহৃত হয়। বর্তমানে জেমস এর বয়স ৭৯ বছর। ২০১১ এর মে মাসে তিনি ১০০০ তম বারের রক্ত দানের মাইল ফলকে পৌঁছান। এই যাবৎ তিনি ২০ লাখের বেশি শিশুকে নিশ্চিত মৃত্যুর হাত থেকে রক্ষা করেছেন। এজন্য তাঁকে The man of golden arm নামে আখ্যায়িত করা হয়।
জেমস ক্রিস্টোফার হ্যারিসন ২৭ ডিসেম্বর ১৯৩৬ সালে জন্মগ্রহন করেন।
তাঁর রক্তে রয়েছে Rho(D) Immune Globulin নামের একটি দূর্লভ এন্টিবডি যা রেসাস এনিমিয়া (+ve এবং -ve রক্তের গ্রুপের পিতামাতার সন্তান ধারনের ফলে সৃষ্টি হয়) নামের একটি ভয়ঙ্কর রোগের চিকিৎসায় প্রয়োজন হয়। তাঁর বয়স যখন ১৮ তখন থেকেই তিনি রক্তদান শুরু করেন (১৮ বছর বয়সের আগে রক্ত দান বৈধ নয়) এবং খুব শীঘ্রই তাঁর রক্তে দূর্লভ এন্টিবডিটি আবিষ্কার করেন। তারপর থেকে কয়েক সাপ্তাহ অন্তর তিনি রক্ত দিয়ে আসছেন। তবে তাঁর রক্তের রক্তরস (প্লাজমা) টুকুই এন্টিবডি সংগ্রহের জন্য যথেষ্ট এবং দুই-তিন সাপ্তাহ অন্তর প্লাজমা দান করা যায় এবং এন্টিবডি বিতরণের জন্য তাঁকে বেশ ঘন ঘন রক্ত দান করতে হয়।
রক্ত প্লাজমা হিসেবে প্রতি ২ সপ্তাহে একবার দান করা সম্ভব। তিনি মে ২০১১ সালে তাঁর ১০০০ তম রক্তদানের মাইলফলক সম্পন্ন করতে সক্ষম হয়েছেন। এটা ৫৭ বছর সময়কালে প্রতি ৩ সপ্তাহে একবার রক্তদান করলেই কেবল সম্ভব।
পশ্চিমবঙ্গে প্রাপ্ত প্যাপিলিওনিডি গোত্রের প্রজাপতির তালিকা
এই পাতাটিতে পশ্চিমবঙ্গে প্রাপ্ত প্যাপিলিওনিডি গোত্রের প্রজাপতিদের বৈজ্ঞানিক নাম এবং ছবিসহ নথিভুক্ত করা হল। পশ্চিমবঙ্গে এখনও পর্যন্ত ৩৯টির প্রজাতি সন্ধান পাওয়া গেছে।
Tribus: Leptocircini
Subspecies: "Graphium agamemnon agamemnon" (Oriental Tailed Jay)
Subspecies: "Graphium agetes agetes" (Assam Four-bar Swordtail)
Subspecies: "Graphium antiphates pompilius" (Indo-Chinese Five-bar Swordtail)
Subspecies: "Graphium aristeus anticrates" (Assam Chain Swordtail)
Subspecies: "Graphium chironides chironides" (Darjeeling Veined Jay)
Subspecies: "Graphium cloanthus cloanthus" (Himalayan Glassy Bluebottle)
Subspecies: "Graphium doson axionides" (Himalayan Common Jay)
Subspecies: "Graphium macareus indicus" (East Himalayan Lesser Zebra)
Subspecies: "Graphium nomius nomius" (Indian Spot Swordtail)
Subspecies: "Graphium sarpedon sarpedon" (Oriental Common Bluebottle)
Tribus: Papilionini
Subspecies: "Papilio alcmenor alcmenor" (Khasi Redbreast)
Subspecies: "Papilio bianor ganesa" (East Himalayan Common Peacock)
Subspecies: "Papilio castor polias" (Himalayan Common Raven)
Subspecies: "Papilio clytia clytia" (Oriental Common Mime)
Subspecies: "Papilio demoleus demoleus" (Northern Lime Swallowtail Or Lime Butterfly)
Subspecies: "Papilio memnon agenor" (Continental Great Mormon)
Subspecies: "Papilio nephelus chaon" (Khasi Yellow Helen)
Subspecies: "Papilio helenus helenus" (Oriental Red Helen)
Subspecies: "Papilio paris paris" (Chinese Paris Peacock)
Subspecies: "Papilio polymnestor polymnestor" (Indian Blue Mormon)
Subspecies: "Papilio polytes romulus" (Indian Common Mormon)
Subspecies: "Papilio protenor euprotenor" (Himalayan Spangle)
Tribus: Teinopalpini
Subspecies: "Meandrusa payeni evan" (Sikkim Yellow Gorgon)
Tribus: Troidini
Subspecies: "Atrophaneura polyeuctes polyeuctes" (Sylhet Common Windmill)
Subspecies: "Pachliopta aristolochiae aristolochiae" (Indian Common Rose)
Subspecies: "Troides helena cerberus" (Khasi Common Birdwing)
খালী
খাল শব্দের অর্থ দীর্ঘ খাত, জলপ্রবাহের খাই। শব্দটির উৎপত্তি হয়েছে সংস্কৃত খাত থেকে, যার অর্থ গভীর নালা।
খাল থেকে খালী। ভারতে আর বাংলাদেশে খালী প্রত্যয়যুক্ত স্থান-নামের বহুল ব্যবহার দেখা যায়।
বাংলাদেশে খালী নামযুক্ত দু’টি জেলা এবং নয়টি উপজেলা আছে।
তমিজউদ্দীন প্রামাণিক
শহীদ তমিজউদ্দীন প্রামাণিক (জন্ম: অজানা - মৃত্যু: ১৭ মে, ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
তমিজউদ্দীন প্রামাণিকের বাড়ি লালমনিরহাট জেলার কালীগঞ্জ উপজেলার তুষভান্ডার ইউনিয়নের সুন্দ্রাহবি গ্রামে। তাঁর বাবার নাম সয়েফউল্লাহ প্রামাণিক এবং মায়ের নাম তমিজন নেছা। তাঁর স্ত্রীর নাম রেজিয়া খাতুন। তাঁর তিন ছেলে এক মেয়ে।
তমিজউদ্দীন প্রামাণিক ১৯৭১ সালে গাইবান্ধার মুজাহিদ ব্যাটালিয়নে কর্মরত ছিলেন। মার্চ মাসের প্রথমার্ধে তিনি ছুটি নিয়ে গ্রামের বাড়িতে আসেন। মুক্তিযুদ্ধ শুরু হলে তিনি ইপিআর ও ছাত্র-যুবক সমন্বয়ে গড়া প্রতিরোধ যোদ্ধাদের সঙ্গে যোগ দেন। পরে তাদের সঙ্গে এপ্রিল-মে মাসে কুড়িগ্রাম জেলার নাগেশ্বরী ও ভূরুঙ্গামারীসহ কয়েকটি স্থানে প্রতিরোধ যুদ্ধে অংশ নেন।
১৯৭১ সালের ২৬ মে রংপুর ও কুড়িগ্রাম জেলার সীমান্তে পাকিস্তানি সেনারা প্রতিরোধ যোদ্ধাদের পাটেশ্বরী ডিফেন্সে ব্যাপক গোলাবর্ষণ শুরু করে। ফলে তাঁদের পক্ষে সেখানে টিকে থাকা সম্ভব হলো না। মুক্তিযুদ্ধের শুরুতে এখানে প্রতিরোধ যোদ্ধাদের একটি ডিফেন্স ছিল। দলে ছিলেন ইপিআর-মুজাহিদ-আনসার ও বেশ কয়েকজন ছাত্র-যুবক। তাঁরা এই ডিফেন্সে অবস্থান নিয়ে পাকিস্তানি সেনাদের মোকাবিলা করতেন। ২৭ মে ভোরবেলা থানা হেডকোয়ার্টার্সে বসে আছেন প্রতিরোধ যোদ্ধাদের অধিনায়ক ক্যাপ্টেন নওয়াজেশসহ কয়েকজন। এমন সময় দুজন লোক সেখানে আসে। জানাল, তাদের বাড়ি উলিপুর উপজেলায়। তারা আরও বলল, পাকিস্তানি সেনারা ধরলা নদী অতিক্রম করেনি। তাই মুক্তিযোদ্ধাদের পুনরায় পাটেশ্বরীতে ডিফেন্স নেওয়া প্রয়োজন। এ জন্য তারা দুজন খুব জোরাজুরি করতে থাকে। ওই দুজনের সংবাদের ভিত্তিতে প্রতিরোধ যোদ্ধারা আবার পাটেশ্বরী ডিফেন্সে অবস্থান নেওয়ার সিদ্ধান্ত নিলেন। একটি ট্রাক, একটি পিকআপ ও একটি জিপ গাড়িতে রওনা হলেন প্রায় ১০০ জন যোদ্ধা। তাঁদের সঙ্গে রয়েছেন মুজাহিদ বাহিনীর তমিজউদ্দীন প্রামাণিক। আসলে ওই দুজন ছিল পাকিস্তানিদের অনুচর। পাকিস্তানিরা তাদের পাঠিয়ে দিয়ে পাটেশ্বরীতে অ্যামবুশ করে প্রতিরোধ যোদ্ধাদের অপেক্ষায় ছিল। প্রতিরোধ যোদ্ধাদের বহনকারী গাড়ি সেখানে পৌঁছামাত্র পাকিস্তানিরা আক্রমণ করে। প্রতিরোধ যোদ্ধারা দিশেহারা হয়ে পড়েন। প্রাথমিক হতচকিত অবস্থা কাটিয়ে তাঁরা গাড়ি থেকে লাফিয়ে নিচে নেমে পাল্টা আক্রমণের চেষ্টা করলেন। প্রতিরোধ যোদ্ধারা খণ্ড খণ্ড যুদ্ধে লিপ্ত হন। কিন্তু পাকিস্তানি সেনাদের প্রচণ্ড আক্রমণের মুখে শেষ পর্যন্ত তাঁরা ছত্রভঙ্গ হয়ে গেলেন। শহীদ হলেন বেশ কয়েকজন। এর পরও তাঁদের অন্যতম অধিনায়ক মুজাহিদ বাহিনীর অনারারি ক্যাপ্টেন তমিজউদ্দীন প্রামাণিক সংঘর্ষস্থল পরিত্যাগ না করে একাই সাহসিকতার সঙ্গে যুদ্ধ করতে থাকেন। তাঁর গুলিতে বেশ কয়েকজন শত্রুসেনা হতাহত হয়। এই অসম যুদ্ধের একপর্যায়ে তিনিও শত্রুর গুলিতে শহীদ হন।
শেলবর্ন হোটেল
শেলবর্ন হোটেল একটি বিখ্যাত হোটেল যা আয়ারল্যান্ডের ডাবলিনের সেন্ট স্টিফেনস গ্রীণ এর দক্ষিণ পাশে একটি সুষমা-মণ্ডিত অট্টালিকায় অবস্থিত। বর্তমানে এটি ম্যারিয়ট ইন্টারন্যাশনাল দ্বারা পরিচালিত হয়। হোটেলটিতে সর্বমোট ২৬৫টি কামরা রয়েছে এবং আঠারো মাস সংস্কারের পর হোটেলটি ২০০৭ সালের মার্চ মাসে পুনরায় চালু করা হয়।
জন ম্যাক কার্ডি হোটেলটির নকশা তৈরি করেন এবং প্যারিসের এম. এম. বারবাজেট স্টুডিও হোটেলের বাহিরের চত্বরের চারটি ভাস্কর্য, দুজন নিউবিআন রাজকন্যা এবং তাদের দাসীর মূর্তিগুলো নির্মাণ করেন।
শেলবর্ন হোটেলটি ১৮২৪ সালে মার্টিন বার্ক দ্বারা নির্মিত হয়, যিনি টিপারারির অধিবাসী ছিলেন; মার্টিন সেন্ট স্টিফেনসের কাছাকাছি তিনটি টাউনহাউসের অধিকার লাভ করেন, যা ইউরোপের সবচেয়ে বড় গার্ডেন স্কয়ার। মার্টিন বার্ক তার নতুন হোটেলটির নামকরণ শেলবর্নের দ্বিতীয় আর্ল উইলিয়াম পেটির নামানুসারে দ্যা শেলবর্ন রাখেন।
১৯০০ সালের শুরুর দিকে, অ্যালোয়েস হিটলার জুনিয়ার, অ্যাডলফ হিটলারে সৎভাই ডাবলিনে থাকাকালীন হোটেলটিতে কাজ করেন।
১৯১৬ সালে ইস্টার রাইজিং এর সময় হোটেলটি অ্যান্ড্রুজ নামের একজন ক্যাপ্টেনের নেতৃত্বে ৪০ জনের একটি বিট্রিশ সৈন্যদল অধিগ্রহণ করে। তাদের উদ্দেশ্য ছিলো মাইকেল ম্যালিনের নেতৃত্বাধীন আইরিশ বাহিনীকে আক্রমন করা।
১৯২২ সালে, ১১২ নম্বর কক্ষে আয়ারল্যান্ডীয় সংবিধান|আইরিশ সংবিধানের খসড়া তৈরি করা হয়, যা বর্তমানে সংবিধান কক্ষ নামে পরিচিত।
ঠাকুরনগর
ঠাকুরনগর ভারতের পশ্চিমবঙ্গের উত্তর চব্বিশ পরগনা জেলার বনগাঁ মহকুমা অন্তর্গত একটি সেন্সাস টাউন। এটি গাইঘাটা থানা ও গাইঘাটা ব্লক-এর অন্তর্গত। এখানে ঠাকুরনগর রেলওয়ে স্টেশন নামে একটি স্টেশন রয়েছে। রেল স্টেশনটি কলকাতা, বারাসাত ও বনগাঁ শহরের যোগাযোগ রক্ষা করে।এছা্ড়া ঠাকুরনগর থেকে রানাঘাট, নবদ্বীপ ও গাইঘাটার জন্য বাস পরিসেবা রয়েছে বর্তমানে এই শহরে একটি পৌরসভা হবে বলে জানিয়েছেন পশ্চিমবঙ্গ সরকার।
ঠাকুরনগর সমুদ্র সমতল থেকে ৯ মিটার উচ্চতায় অবস্থিত।এই এলাকা অর্সেনিক কবলিত।
ঠাকুরনগরে দুটি উচ্চমাধ্যমিক বিদ্যালয় রয়েছে।এগুলি হল-
ঠাকুরনগর একটি সরকারি মহাবিদ্যালয় বা কলেজ বর্তমানে চালু হয়েছে।
মতুয়া সম্প্রদায়ের মানুষের কাছে ঠাকুরবাড়ি ও মতুয়া ধাম বর্তমানে একটি গুরুত্বপূর্ণ মতুয়া তীর্থ কেন্দ্রে পরিণত হয়েছে। মতুয়া ধাম ঠাকুরনগর রেল স্টেশন থেকে ১ কিলোমিটারের মধ্যে অবস্থিত। প্রতিবছর চৈত্র মাসে মতুয়া সম্প্রদায়ের গুরু ও সমাজসংস্কারক হরিচাঁদ ঠাকুর এবং তার পুত্র গুরুচাঁদ ঠাকুরের আদর্শে মতুয়া ধামে মেলা বসে যা ঠাকুরনগরের মেলা হিসাবে পরিচিত ।
জার্বেরা
জার্বেরা () ( or ) L. হচ্ছে এস্টারেসি (ডেইজি পরিবারের) একটি গণের উদ্ভিদের নাম। জার্মান পরিবেশবিদ ট্রাগোট জরবার প্রথম এই ফুলের গণটির অস্তিত্ব আবিস্কার করেন বলে তার নামানুসারেই ফুলটির এরকম নামকরণ হয়েছে | (১৭১০-১৭৪৩) যিনি রাশিয়া ভ্রমণ করেন এবং কার্ল লিনিয়াসের বন্ধু ছিলেন।
এই মূহুর্তে সারাবিশ্বের ফুলের বাজারে চাহিদার তুঙ্গে যে ফুলগুলো রয়েছে তারমধ্যে জার্বেরা অন্যতম। এজন্যই দিন দিন বাংলাদেশ সহ সারা বিশ্বেই জার্বেরার চাষ বৃদ্ধি পাচ্ছে।
জার্বেরা বহুবর্ষজীবী বীরুৎশ্রেণির একটি উদ্ভিদ। মাটি, স্থান, খাদ্য ও পরিচর্যা ভেদে এর উচ্চতা প্রায় ৩০-৫০ সে.মি.পর্যন্ত হতে পারে। এই গাছ দেখতে গুচ্ছাকার বা ঝোপালো ধরনের হয়ে থাকে। এর প্রত্যেকটি কাণ্ডের অগ্রভাগে ফুল ফোটে। ফুল লাল, হলুদ, সাদা কমলা ও গোলাপি রঙের হয়ে থাকে। সাধারণত সারা বছরই অল্প পরিমাণ ফুল ফুটলেও এপ্রিল-মে মাসে বেশি ফুল ফোটে।
জার্বেরা সব ধরনের জলবায়ুতেই কমবেশি জন্মায়। তবে উজ্জ্বল সূর্যের আলো যুক্ত স্থানে লাগালে জার্বেরা গাছ খুব ভালো হয় ও এর ফুলও মানসম্মত হয়। বাংলাদেশে শীতকালে ও শীতের শেষের দিকে এর চাষাবাদ বেশি হতে দেখা যায়। যে কোন উৎসবে নারীদের খোপায় জার্বেরা গুজে দিয়ে নিজের সাজ ও সৌন্দর্য বাড়িয়ে নিতে ব্যাপক ভাবে দেখা যায়। জার্বেরার ৪০টির বেশি প্রজাতি রয়েছে।
বংশবিস্তারের জন্য জার্বেরা গাছের মুল,শিকড় ও মূলসহ কাণ্ড আলাদা করে গাছের সংখ্যা বাড়ানো যায়। আবার এর বীজ রোপণ করেও বংশবিস্তার ঘটানো যায়।
চর পার্বতী ইউনিয়ন
চর পার্বতী বাংলাদেশের নোয়াখালী জেলার অন্তর্গত কোম্পানীগঞ্জ উপজেলার একটি ইউনিয়ন।
চর পার্বতী ইউনিয়নের আয়তন ১৭.৬০ বর্গ কিলোমিটার।
২০১১ সালের পরিসংখ্যান অনুযায়ী চর পার্বতী ইউনিয়নের লোকসংখ্যা প্রায় ৫০ হাজার।
কোম্পানীগঞ্জ উপজেলার উত্তর-পূর্বাংশে চর পার্বতী ইউনিয়নের অবস্থান। এ ইউনিয়নের উত্তর-পশ্চিমে সিরাজপুর ইউনিয়ন, দক্ষিণ-পশ্চিমে বসুরহাট পৌরসভা, দক্ষিণে চর হাজারী ইউনিয়ন, পূর্বে ফেনী জেলার সোনাগাজী উপজেলার চর দরবেশ ইউনিয়ন ও বগাদানা ইউনিয়ন এবং উত্তরে ফেনী জেলার সোনাগাজী উপজেলার চর মজলিশপুর ইউনিয়ন ও দাগনভূঁইয়া উপজেলার দাগনভূঁইয়া ইউনিয়ন অবস্থিত।
চর পার্বতী ইউনিয়ন কোম্পানীগঞ্জ উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম কোম্পানীগঞ্জ থানার আওতাধীন। এটি জাতীয় সংসদের ২৭২নং নির্বাচনী এলাকা নোয়াখালী-৫ এর অংশ।
ঠাকুরনগর রেলওয়ে স্টেশন
ঠাকুরনগর রেলওয়ে স্টেশন শিয়ালদহ-বনগাঁ লাইন এর গোবরডাঙা ও চাঁদপাড়া রেলওয়ে স্টেশন এর মাঝে অবস্থিত একটি রেল স্টেশন। এই স্টেশনটি ঠাকুরনগর বাজার পাশেই অবস্থিত। এই স্টেশনটি ঠাকুরনগর এলাকার যোগাযোগের একটি গুরুত্বপূর্ন মাধ্যম। স্টেশনটি থেকে ঠাকুরনগর এর সঙ্গে কলকাতা, বারাসাত, চাঁদপাড়া ও বনগাঁ শহরের যোগাযোগ রক্ষা করা হয়। স্টেশনটিতে মোট দুটি প্লাটফর্ম রয়েছে।
এই রেল স্টেশনটি শিয়ালদহ স্টেশন থেকে ৬৩ কিলোমিটার দূরে ২২.৯২° উত্তর ও ৮৮.৭৭° পূর্বে অবস্থিত। স্টেশনটি সমুদ্র সমতল থেকে ১০ মিটার উঁচুতে অবস্থিত।
স্টেশনের পাশ দিয়েই ঠাকুরনগর-চাঁদপাড়া রোড চলে গেছে। এছাড়া স্টেশনটি গাইঘাটা ও গোবরডাঙার সঙ্গে সড়ক পথে যুক্ত। স্টেশন থেকে চাঁদপাড়া ও শুটিয়া,গাইঘাটার,চারঘাটের সঙ্গে অটো পরিসেবা রয়েছে।সল্প দূরত্বের জন্য রয়েছে রিকসা-ভ্যান ও টোট পরিসেবা।
মমতা বন্দ্যোপাধ্যায় রেল মন্ত্রী হিসাবে ঠাকুরনগর স্টেশনের আধুনিকরণের প্রস্তাব দেন। এরপর স্টেশন এর দুটি প্লাটফর্মে সম্পূর্ণ আচ্ছাদন (সেড) দেওয়া হয়। নতুন টিকিট সংগ্রহ কক্ষ নির্মাণ করা হয়।
কিনান চোনাই
কিনান চেনাই (জন্মঃ ২৯ জানুয়ারী ১৯৯১; হায়দ্রাবাদ) ট্রাপ ডিসিপ্লিনের একজন ভারতীয় শুটার। তিনি ২০১৬ সালের ২৬ জানুয়ারীতে দিল্লিতে অনুষ্ঠিত এশিয়া অলিম্পিক শুটিংয়ে জিতে ২০১৬ গ্রীষ্মকালীন অলিম্পিকের অংশগ্রহণের যোগ্যতা অর্জন করেন।
কিনান চোনাই ভারতের হায়দ্রাবাদে একটি পারসী পরিবারে জন্মগ্রহন করেন. তাঁর বাবা ছিলেন একজন ট্রাপ ডিসেপ্লিনের জাতীয় স্তরের শুট্যার চ্যাম্পিয়ন এবং একজন ব্যবসাদার. তিনি একটি নির্বাচিত বিদেশী ভাষা জার্মানি নিয়ে তামিলনাড়ুর ওটির হার্বান স্কুল থেকে তাঁর শিক্ষা সম্পন্ন করেন. স্কুল জীবনে তিনি হকি এবং ফুটবল টিমেও খেলতেন. তিনি স্কুলে ফ্রিস্টাইল সাঁতারে 3 বছর চ্যাম্পিয়ন হয়েছিলেন. 2013 তে তিনি প্রথম শটগান নেন এবং প্রাথমিক স্তরে তাঁর বাবার কাছেই শিক্ষা পান. পরবর্তীকালে তিন চারবার অলিম্পিকে যাওয়া মানশের সিং কে ক্রীড়াশিক্ষক হিসাবে পান. তিনি ভারতের 50তম এবং 51তম জাতীয় জুনিয়র পুরুষ ট্রাপ স্যুটিং এ জিতে সোনার পদক অর্জন করেন. তিনি 
2008 কমনওয়েলথ যুব গেমসে আরোও একটি সোনার পদক জয় করেন.
28 জানুয়ারী 2016 দিল্লীতে চতুর্থ এশিয়া অলিম্পিক স্যুটিং এ বাছাইপর্বের পর 2016 গ্রীষ্মকালীন অলিম্পিকে কিনান যোগ্যতা অর্জন করেন, যেখানে তিনি পুরুষ ট্রাপে 19তম স্থানে যোগ্যতা অর্জন করেন.
বাংলাদেশের স্থান-নাম প্রত্যয়-তালিকা
স্থান-নাম হচ্ছে যে কোন স্থানের বা ভৌগোলিক অঞ্চলের সাধারণ নাম। বাংলাদেশে বিভিন্ন ধরণের স্থান-নাম প্রত্যয় দেখা যায়। বেশিরভাগ স্থান-নামের প্রত্যয় অংশে সংস্কৃত, প্রাকৃত, দেশী, আরবী, ফার্সী ইত্যাদি ভাষা হতে উদ্ভূত শব্দের প্রত্যয় যুক্ত হতে দেখা যায়।
শিয়ালদহ-বনগাঁ-হাসনাবাদ-রানাঘাট লাইন
শিয়ালদহ-বনগাঁ-হাসনাবাদ-রানাঘাট লাইন হল তিনটি লাইনের সাংযোগ।লাইন তিনটি হল- শিয়ালদহ-বনগাঁ,বারাসাত-সহাসনাবাদ ও বনগাঁ-রানাঘাট লাইন।এই তিনটি লাইনের মোট দৈর্ঘ্য ১৬৩ কিলোমিটার।এর প্রান্তিক গুলি হল হাসনাবাদ ও বনগাঁ।
দ্য কপিল শর্মা শো
দ্য কপিল শর্মা শো হলো একটি ভারতীয় হিন্দি স্ট্যান্ড আপ কমেডি এবং টক শো, যেটি ২০১৬ সালের ২৩শে এপ্রিলে প্রথম প্রচারিত হয়েছিল (বর্তমানে এই অনুষ্ঠানের দ্বিতীয় মৌসুম চলছে)। এই অনুষ্ঠানটি সনি টিভিতে সম্প্রচারিত হয়। এই অনুষ্ঠানটি "শান্তিবন নন-কো-অপারেটিভ হাউজিং সোসাইটি"তে বসবাসরত কপিল শর্মা এবং তার প্রতিবেশীদের নিয়ে আবর্তিত। এই অনুষ্ঠানের প্রতিটি পর্বে বিশেষ অতিথিরা তাদের সর্বশেষ চলচ্চিত্রের প্রচারণার জন্য উপস্থিত হন। এই অনুষ্ঠানের মঞ্চ ভারতের মুম্বই শহরের গোরেগাঁওয়ের ফিল্ম সিটিতে অবস্থিত।
এই অনুষ্ঠানের বিন্যাসটি মূলত কালারসে প্রচারিত "কমেডি নাইটস উইথ কপিলের" মতো। "দ্য কপিল শর্মা শো" কপিল শর্মা এবং তার দলের অন্যান্য সদস্যদের নিয়ে আবর্তিত; যাদের মধ্যে কিকু শারদা, সুমনা চক্রবর্তী, চন্দন প্রভাকর, ভারতী সিং, কৃষ্ণ অভিষেক এবং রোশেল রাও অন্যতম, এরা সকলে শান্তিবন নন-কো-অপারেটিভ হাউজিং সোসাইটির বাসিন্দা হিসেবে এই অনুষ্ঠানে অংশগ্রহণ করেন। সাধারণত প্রতিটি পর্ব প্রধানত দুই অংশে বিভক্ত থাকে: প্রথম অংশে অনুষ্ঠানের অভিনেতারা কৌতুকনাট্য পরিবেশন করেন এবং দ্বিতীয় অংশে অনুষ্ঠানে উপস্থিত অতিথিগণের সাক্ষাৎকার পরিবেশন করা হয়, একই সাথে অনুষ্ঠানের অভিনেতারা উপস্থিত অতিথিদের সাথে কৌতুক পরিবেশন করে থাকে। নবজ্যোত সিং সিধু এই অনুষ্ঠানের স্থায়ী অতিথি, যিনি তার কবিতার মাধ্যমে বিনোদন প্রদান করেন।
আবদুল জলিল (বীর প্রতীক)
আবদুল জলিল (জন্ম: ১৯৪৩ এবং মৃত্যু :৮ই ডিসেম্বর, ২০১৭ ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
আবদুল জলিলের জন্ম যশোরের ঝিকরগাছা উপজেলার পাল্লা গ্রামে। তাঁর বাবার নাম মোহর আলী মোড়ল এবং মায়ের নাম ইয়ার বানু। তাঁর স্ত্রীর নাম হালিমা বেগম। এ দম্পতির চার ছেলে ও তিন মেয়ে।
১৯৭১ সালে আবদুল জলিল ইপিআরের ৭ নম্বর উইংয়ের অধীনে জয়পুরহাটের পাঁচবিবি সীমান্ত বিওপিতে কর্মরত ছিলেন। মুক্তিযুদ্ধ শুরু হলে তিনি সেখান থেকে পালিয়ে নিজ এলাকা যশোরের ঝিকরগাছায় চলে আসেন। পরে ওখানকার ইপিআরে সঙ্গে যোগ দেন। তাঁদের সঙ্গে বিভিন্ন স্থানে প্রাথমিক প্রতিরোধ যুদ্ধে অংশ নেন। এরপর ভারতে যান।
১৯৭১ সালের অক্টোবরের শেষ দিকে সন্ধ্যাবেলায় যশোর জেলা সদরের পশ্চিমে ঝিকরগাছা উপজেলায় পাকিস্তানি বাহিনীর উপর আক্রমণের জন্য অতি সন্তর্পণে মুক্তিবাহিনীর একটি দল এগিয়ে যায়। দলে ছিল গণবাহিনীর ১৫ জন ও ইপিআরের কয়েকজন। তাঁরা দোসহাতিনায় অবস্থান নেন। সেখানে পাকিস্তানি বাহিনীর একটি শক্ত ডিফেন্স ছিল। মুক্তিযোদ্ধাদের নেতৃত্বে ছিলেন অলীক কুমার গুপ্ত। সেকেন্ড ইন কমান্ড ছিলেন আবদুল জলিল। আনুমানিক সন্ধ্যা সাতটার দিকে পাকিস্তানি বাহিনীর ডিফেন্স লক্ষ্য করে একযোগে গর্জে উঠল মুক্তিযোদ্ধাদের সব অস্ত্র। পাকিস্তানি বাহিনী প্রথম দিকে পাল্টা আক্রমণের তেমন সুযোগ পেল না। ওখান থেকে শোনা গেল শুধু চিৎকার আর আর্তনাদ। বিপর্যস্ত হয়ে গেল শত্রুর ডিফেন্স। একটু পর তারা পাল্টা আক্রমণ শুরু করে। শুরু হলো তুমুল যুদ্ধ। আবদুল জলিল ও অন্য মুক্তিযোদ্ধারা বীরত্বের সঙ্গে যুদ্ধ করতে থাকেন। এই যুদ্ধে পাকিস্তানি বাহিনীর ১০ জন সেনা নিহত হয়। তাদের পাঁচটি চায়নিজ রাইফেল, কিছু হেলমেট ও খাদ্য মুক্তিযোদ্ধাদের দখলে আসে। মুক্তিযোদ্ধাদের পক্ষে একজন গেরিলা যোদ্ধা আহত হন। আবদুল জলিল মুক্তিবাহিনীর ৮ নম্বর সেক্টরের বসরা সাব-সেক্টরের অধীন ঝিকরগাছা ও শার্শা এলাকায় যুদ্ধ করেন। বেশিরভাগ সময় তিনি ঝিকরগাছায় অবস্থান করতেন। মুক্তিযুদ্ধ চলাকালে এই এলাকায় প্রতিনিয়ত যুদ্ধ হয়েছে। মে মাসের দিকে পাকিস্তানি সেনারা ঝিকরগাছা উপজেলার আজমপুর, বোদখানা, দোসহাতিনা, গঙ্গাধরপুর গ্রামে বিভিন্ন দিন আক্রমণ করে। আবদুল জলিল ইপিআরদের সঙ্গে নিয়ে তখন পাকিস্তানি বাহিনীর ওপর পাল্টা আক্রমণ চালান। ফলে তখন পাকিস্তানিরা ফিরে যেতে বাধ্য হয়। পাকিস্তানিরা জানতে পারে, এসব আক্রমণের নেতৃত্ব দিয়েছেন ইপিআরের আবদুল জলিল। তখন তারা লোকজনের সামনে বলে, ‘জলিল জিন হে না, রকেট হে।’ সেই থেকে আবদুল জলিল হয়ে যান রকেট জলিল। আবদুল জলিল একবার ঝিকরগাছার সিংড়ি ইউনিয়নের মধুখালী গ্রামে রাস্তায় মাইন বিস্ফোরণ ঘটিয়ে শত্রুপক্ষের কয়েকজনকে হতাহত করেন। এক দিন বেনেয়ালি এলাকা থেকে এক বিদেশি নারী যাজককে তিনজন পাকিস্তানি সেনা ধরে নিয়ে যাচ্ছিল। খবর পেয়ে আবদুল জলিল সহযোদ্ধা হাজারী লাল তরফদারকে সঙ্গে নিয়ে তাদের আক্রমণ করেন এবং নারী যাজককে উদ্ধার করেন। দুই পাকিস্তানি সেনা তাঁদের হাতে নিহত হয়। একজনকে তাঁরা জীবিত অবস্থায় আটক করেন।
আবদুল জলিল (দ্ব্যর্থতা নিরসন)
আবদুল জলিল নামটি নিচের ব্যক্তিবর্গকে নির্দেশ করতে পারে:
হীরানন্দ শাস্ত্রী
হীরানন্দ শাস্ত্রী ছিলেন একজন বিশিষ্ট ভারতীয় পুরাতত্ত্ববিদ এবং ভারতীয় পুরাতত্ত্ব সর্বেক্ষণের একজন আধিকারিক। তিনি নালন্দা ও সাঙ্কিসসা সহ বিভিন্ন প্রত্নক্ষেত্রের খননকার্যের সঙ্গে যুক্ত ছিলেন। তাঁর পুত্র সচ্চিদানন্দ বাৎস্যায়ন একজন বিশিষ্ট কবি ও সাহিত্যিক।
জোনাকির আলো
জোনাকির আলো ২০১৪ সালে মুক্তিপ্রাপ্ত বাংলাদেশী বাংলা ভাষার নাট্য চলচ্চিত্র। ছায়াছবিটি পরিচালনা করেছেন খালিদ মাহমুদ মিঠু। ত্রিভুজ প্রেমের এই গল্পে অভিনয় করেছেন বিদ্যা সিনহা সাহা মীম, মামনুন হাসান ইমন, কল্যাণ কোরাইয়া। এছাড়া বরেণ্য চিত্রশিল্পী এস এম সুলতানের চরিত্রে অভিনয় করেছেন গাজী রাকায়েত। চলচ্চিত্রটি অস্ট্রেলিয়ার মেলবোর্ন আন্তর্জাতিক চলচ্চিত্র উৎসব, যুক্তরাষ্ট্রের ট্রাইব্যাকা ও ফ্লোরিডা এবং ভারতের দিল্লী ও জয়পুর চলচ্চিত্র উৎসবে প্রদর্শিত হয়েছে। চলচ্চিত্রটি ২০১৪ সালের জানুয়ারি মাসে ভারতের মুম্বাইয়ে অনুষ্ঠিত ১২তম এশিয়ান চলচ্চিত্র উৎসব-এ দর্শকদের পছন্দে শ্রেষ্ঠ চলচ্চিত্রের পুরস্কার লাভ করে। ২০১৪ সালের ১৩ই সেপ্টেম্বর রোমানিয়ার ব্রার্সভ আন্তর্জাতিক চলচ্চিত্র উৎসব-এ রোমানিয়ান সাবটাইটেলসহ প্রদর্শিত হয় এবং পরিচালক খালিদ মাহমুদ মিঠু জুরিদের বিচারে শ্রেষ্ঠ পরিচালকের পুরস্কার অর্জন করেন। একই বছর ডিসেম্বর মাসে দিল্লী আন্তর্জাতিক চলচ্চিত্র উৎসব-এ সেরা চলচ্চিত্র হিসেবে 'অ্যাক্রস দ্য বর্ডার' পুরস্কার অর্জন করে। এছাড়া ৩৯তম জাতীয় চলচ্চিত্র পুরস্কারে বিদ্যা সিনহা সাহা মীম শ্রেষ্ঠ অভিনেত্রী এবং কনক চাঁপা চাকমা শ্রেষ্ঠ পোশাক ও সাজসজ্জার জন্য পুরস্কার অর্জন করেন।
কবিতা একজন সমাজকর্মী। সামজিক বিভিন্ন সমস্যা নিয়ে সে কাজ করে। সমুদ্রের পারে ঘুরতে গিয়ে পরিচিত হয় আলোকচিত্রী সমুদ্রের সাথে। সামাজিক কাজ করতে গিয়ে দাদুর সাহায্যে দেখা হয় বরেণ্য চিত্রশিল্পী এস এম সুলতানের সাথে। তার শিশুদর্শনের বিষয়বস্তু তাকে নাড়া দেয়। তাই সে এস এম সুলতানের সহযোগিতায় এগিয়ে আসে এবং তার কাজে সাহায্য করতে বিভিন পরিকল্পনা তৈরি করে। এরই মধ্যে তার বিয়ে হয় এক জমিদারের একমাত্র ছেলে সুবর্ণের সাথে। কিন্তু বিয়ের কিছু দিন পর আসে একটি দুঃসংবাদ যা তাদের সুখের সংসারে বিঘ্ন ঘটায়। কবিতা ফিরে আসে নিজের ঠিকানায়। একনিষ্ঠভাবে মনোনিবেশ করতে চায় সমাজসেবায়। এই সময়ে তাকে সঙ্গ দিতে এগিয়ে আসে তার পূর্ব পরিচিত সমুদ্র। সমুদ্রের সাথে তার ঘনিষ্ঠ হতে থাকলে ফিরে আসে সুবর্ণ। এখন কি করবে কবিতা? আবার ফিরে যাবে সুবর্ণের কাছে, নাকি সমুদ্রের সাথে নতুনভাবে জীবন শুরু করবে, নাকি নিজেই জোনাকির আলো হয়ে একা একা জ্বলবে?চলচ্চিত্রটির শ্যুটিং হয় সেন্টমার্টিন, রাঙামাটি, কুমিল্লা, টাঙ্গাইল জমিদার বাড়ি, এবং ঢাকার সাভারে।
২০১৪ সালের জানুয়ারি মাসে ভারতের মুম্বাইয়ে অনুষ্ঠিত ১২তম এশিয়ান চলচ্চিত্র উৎসব-এ জোনাকির আলো ছায়াছবিটির প্রিমিয়ার শো হয়। এই বছর পহেলা বৈশাখে ছায়াছবিটি বাংলাদেশের ঢাকার স্টার সিনেপ্লেক্স, ব্লকবাস্টার সিনেমাস ও শ্যামলী সিনেপ্লেক্সে মুক্তি পায়।
জোনাকির আলো ছায়াছবিটির সঙ্গীত পরিচালনা করেছেন ইমন সাহা, হায়দার হোসেন ও ইবরার টিপু। গীত রচনা করেছেন মোহাম্মদ রফিকুজ্জামান, হায়দার হোসেন, ইউসুফ আল মামুন ও জুয়েল মাহমুদ।
৩৯তম জাতীয় চলচ্চিত্র পুরস্কার
এশিয়ান চলচ্চিত্র উৎসব
ব্রার্সভ আন্তর্জাতিক চলচ্চিত্র উৎসব
দিল্লী আন্তর্জাতিক চলচ্চিত্র উৎসব
সফটওয়্যার সংকট
সফটওয়্যার ক্রাইসিস শব্দটি কম্পিউটার বিজ্ঞান এর শুরুর দিকে ব্যবহৃত একটি শব্দ যা নির্দিষ্ট সময়ের মধ্যে কার্যকর ও ব্যবহারযোগ্য কম্পিউটার প্রোগ্রাম তৈরিতে ব্যর্থতা বোঝাতে ব্যবহৃত হত। সফটওয়্যার ক্রাইসিসএর কারণ ছিল কম্পিউটার এর ক্রমবর্ধমান শক্তি বৃদ্ধি এবং জটিল সমস্যা সমাধানের সক্ষমতাহীনতা, সেই সময় প্রচুর সফটওয়্যার সংক্রান্ত সমস্যা সৃষ্টি হয়েছিল কারণ বিদ্যমান পদ্ধতি (method) তা সমাধানের জন্য যথেষ্ট ছিল না।
"সফটওয়্যার ক্রাইসিস" শব্দটি ১৯৬৮ সালে জার্মানিতে প্রথম ন্যাটো(NATO) সফটওয়্যার ইঞ্জিনিয়ারিং সম্মেলনে কিছু অংশগ্রহণকারীদের দ্বারা ব্যবহৃত হয়েছিল। Edsger Dijkstra ১৯৭২ সালে এসিএম টুরিং পুরস্কার এর বক্তৃতায় এই একই সমস্যার কথা উল্লেখ করেন:
সফটওয়্যার ক্রাইসিস এর কারণ গুলো হার্ডওয়্যার সংক্রান্ত জটিলতা এবং সফটওয়্যার উন্নয়ন প্রক্রিয়ার সাথে সংযুক্ত ছিল. সংকট এর কারণে বিভিন্ন সমস্যা দেখা দিচ্ছিল
১০ মুহররম
১০ মুহররম () ইসলামি বর্ষপঞ্জির প্রথম মাস মুহররমের দশম দিন এবং একই সঙ্গে হিজরী বছরেরও ১০ম দিন। ইসলামি বর্ষপঞ্জি চন্দ্রের আবর্তনের সাথে সংশ্লিষ্ট বলে এই মাস ২৯ অথবা ৩০ দিনে সমাপ্ত হয়।
হাবরা রেলওয়ে স্টেশন
হাবরা রেলওয়ে স্টেশন শিয়ালদহ-বনগাঁ লাইনের একটি গুরুত্বপূর্ন রেল স্টেশন। স্টেশনটি শিয়ালদহ থেকে ৪০ কিলোমিটার দূরে অবস্থিত। এটি হাবরা শহর ও বৃহত্তর হাবরার (হাবরা, অশকনগর-কল্যানগর ও গুমা) প্রধান রেল স্টেশন।
স্টেশনটি শিয়ালদহ থেকে ৪০ কিলোমিটার উত্তর পূর্বে অবস্থিত। স্টেশনটি সমুদ্র সমতল থেকে ১১ মিটার উঁচু।
স্টেশনটিতে মোট ৩টি প্লাটফর্ম রয়েছে। এখানে সংরক্ষিত ও অসংরক্ষিত - উভয় প্রকার রেল টিকিট সংগ্রহের ব্যবস্থা রয়েছে। স্টেশনে পানীয় জলের ব্যবস্থা রয়েছে।
আকবরের সমাধিসৌধ
আকবরের সমাধিসৌধ মুঘল স্থাপত্যের একটি অন্যতম গুরুত্বপূর্ণ নিদর্শন। ৪৮ হেক্টর (১১৯ একর) জমির ওপর স্থাপিত সমাধিসৌধটি ভারতের উত্তর প্রদেশের আগ্রার শহরতলী সিকান্দারাতে অবস্থিত। ১৬০৫ সালে সমাধিসৌধটির নির্মাণ কাজ শুরু হয় এবং ১৬১৩ সালে নির্মাণ সম্পন্ন হয়।
কোচ জাতি
কোচ বাংলাদেশ ও ভারতের পশ্চিমবঙ্গের কোচবিহারে বসবাসকারী অন্যতম প্রাচীন ক্ষুদ্র নৃগোষ্ঠী। বর্তমানে কোচ জাতির বিস্তৃতি আদিভূমি কোচবিহার ছড়িয়ে ময়মনসিংহ জেলায় তাদের আবাস গড়ে তোলে । বর্তমানে শেরপুর জেলার ঝিনাইগাতী , নালিতাবাড়ী এবং শ্রীবর্দী উপজেলায় তাদের বসবাস। কোচ ও রাজবংশীদের প্রায়সময় একই জাতি মনে করা হয়।
কোচ সম্প্রদায় ৮টি দলে বিভক্ত যথা : ওয়ানাং, হরিগাইয়া, সাতপাড়ি, দশগাইয়া, চাপ্রা, তিনথেকিয়া, শংকর ও মারগান। তারা এ দলগুলিকে ভাগ বলে অভিহিত করে। প্রত্যেক ভাগের রয়েছে অনেক গোত্র। কোচরা গোত্রকে নিকিনি বলে। কোচ সমাজ পিতৃপ্রধান। তবে পরিবারের সন্তানসন্তুতি মায়ের গোত্রনাম গ্রহণ করে। পুত্র সন্তানেরাই পারিবারিক সম্পত্তির উত্তরাধিকারী হয়। নিজ গোত্র বা নিকিনির মধ্যে বিবাহ নিষিদ্ধ। যৌথ এবং একক পরিবার প্রথা চালু থাকলেও বর্তমানে একক পরিবারের সংখ্যাই বেশি। কোন সমস্যার উদ্ভব হলে কোচরা সাধারণত সামাজিকভাবে তা নিরসন করে। কোচ মেয়েরা বিয়ের পর স্থায়ীভাবে বসবাসের জন্য স্বামীগৃহে চলে যায়। কোচ মহিলারা সিঁথিতে সিঁদুর পরে এবং হাতে চুড়ির সঙ্গে শাঁখা ব্যবহার করে। কোচ সমাজে একবিবাহ প্রথাই প্রচলিত। তবে কোনো কোনো পুরুষকে একাধিক স্ত্রীও গ্রহণ করতে দেখা যায়।
কোচদের প্রধান খাদ্য ভাত। তাদের অধিকাংশই আমিষভোজী। তারা শাকসবজি, ডাল, মাছ, ডিম ও মাংস আহার করে। গোমাংস তারা আহার করেনা। শূকরের মাংস তাদের অতি প্রিয়। খরগোশ, সজারু প্রভৃতির মাংস তারা পছন্দ করে। মাছ ছাড়াও কচ্ছপ, কুচিয়া প্রভৃতি তাদের নিকট প্রিয়। রান্নার কাজে তারা তৈল, ক্ষার বা সোডা এবং শুঁটকী মাছ ব্যবহার করে। চালের গুঁড়া এবং সোডা সহযোগে রান্না করা শূকরের মাংস তাদের কাছে উপাদেয়। বিভিন্ন পালাপার্বনে তারা চালের পিঠা তৈরি করে। কোচরা মদপান করে। তবে যারা গুরুর কাছে দীক্ষামন্ত্র গ্রহণ করেছে তারা মদ, মাংস পরিহার করে চলে। দুধ এবং দুগ্ধজাত খাদ্যসামগ্রীর প্রতি তাদের আগ্রহ স্বাভাবিক। নানা উৎসব কিংবা বিয়ের অনুষ্ঠানে মাছ মাংসের পাশাপাশি তারা ক্ষীর, পায়েস, দই, মিষ্টি প্রভৃতি পরিবেশন করে। কোচ পুরুষেরা ধুতি, লুঙ্গি, জামা, গেঞ্জি প্রভৃতি ব্যবহার করে। কোচ মহিলাদের নিজস্ব ঐতিহ্যবাহী পোশাক রয়েছে যা তারা ঘরোয়া পরিবেশে ব্যবহার করে। এ পোশাককে লেফেন বলা হয়। কোচ মহিলারা জামা অথবা গেঞ্জির সঙ্গে লেফেন ব্যবহার করে।
কৃষিকাজ কোচদের প্রধান জীবিকা । ভূ-সম্পত্তি না থাকার কারণে তাদের অধিকাংশ পরিবারই প্রান্তিক চাষীতে পরিণত হয়েছে। চাষাবাদের বাইরে তাদের অন্য কোনো পেশা নেই বললেই চলে। এসব কারণে তাদের আর্থিক অবস্থা ভালো নয়। [সুভাষ জেংচাম]
কোচরা একদিকে যেমন দুর্গাপূজা , কালীপূজা , সরস্বতীপূজা , লক্ষ্মীপূজা সম্পন্ন করে তেমনি আদি ধর্মের দেবদেবীরও পূজা করে । তাদের আদি ধমের্র প্রধান দেবদেবী হলো ঋষি এবং তার পত্মী যোগমায়া। কোচেরা এই দুজনকেই বিশ্বব্রহ্মান্ডের সৃষ্টিকর্তা এবং পালনকর্তা হিসাবে বিশ্বাস করে। দেবী কামাখ্যাও কোচ সম্প্রদায়ের অন্যতম প্রধান দেবী। আদি ধর্মের দেবদেবীর পূজা তাদের নিজস্ব পুরোহিতরাই সম্পন্ন করেন। এই পুরোহিতগণকে তারা দেউসী ও আজেং নামে অভিহিত করে। গোত্র পূজার সময় আজেং পৌরহিত্য করেন। ঋষিপূজা এবং গোত্রপূজা বাদেও আজেংদের প্রধান দায়িত্ব হচ্ছে গোরভুক্ত যে কোনো ইচ্ছুক ব্যক্তিকে দীক্ষামন্ত্র প্রদান করা যার ফলে সে নিজ গোত্রের গুরু হয়।
কোচদের মধ্যে শিক্ষিতের সংখ্যা শতকরা প্রায় ২৫ জন। ছেলেমেয়েরা বাংলা ভাষার মাধ্যমে শিক্ষাগ্রহণ করে। কোচ ভাষা তাদের নিজস্ব ভাষা; তবে এ ভাষার বর্ণমালা নেই।
সুব্রত ব্যানার্জী
সুব্রত বন্দ্যোপাধ্যায় (জন্ম: ৩ মে, ১৯৪৫ - মৃত্যু: ১৯ আগস্ট, ২০১৬) ভারতের বিশিষ্ট আন্তর্জাতিক ক্রিকেট আম্পায়ার ছিলেন। ১৯৮৩ থেকে ১৯৯৮ সময়কালে তেরোটি একদিনের আন্তর্জাতিক পরিচালনা করেছেন ‘সুবু’ ডাকনামে পরিচিত সুব্রত ব্যানার্জী। পুরুষ ও মহিলাদের আন্তর্জাতিক খেলা পরিচালনার পাশাপাশি বয়সভিত্তিক প্রতিযোগিতাসহ মহিলাদের টেস্ট ক্রিকেটেও আম্পায়ারিত্ব করেছেন তিনি।
সুদীর্ঘ ১৫ বছর আন্তর্জাতিক ক্রিকেট অঙ্গনে সরব থেকেছেন। নভেম্বর, ১৯৮৩ সালে বরোদায় অনুষ্ঠিত ভারত বনাম ওয়েস্ট ইন্ডিজের মধ্যকার একদিনের আন্তর্জাতিকের মাধ্যমে ক্রিকেট খেলা পরিচালনায় অভিষেক ঘটে তাঁর। মে, ১৯৯৮ সালে গোয়ালিয়রে স্বাগতিক ভারত ও কেনিয়ার মধ্যে সর্বশেষ ওডিআই পরিচালনা করেছেন।
এছাড়াও, ৬৪টি প্রথম-শ্রেণীর ক্রিকেটসহ ওডিআইয়ে টেলিভিশন আম্পায়ার এবং ২০০১ সালে মোহালিতে ভারত-ইংল্যান্ডের মধ্যকার টেস্ট খেলায় সংরক্ষিত আম্পায়ার ছিলেন তিনি। বিসিসিআইয়ের আম্পায়ার কোচের দায়িত্ব পালনের পাশাপাশি আম্পায়ার প্রশিক্ষকও ছিলেন তিনি।
সাবেক টেস্ট আম্পায়ার সুনীল বন্দ্যোপাধ্যায়ের সন্তান ছিলেন তিনি। ৭১ বছর বয়সে কলকাতায় দেহাবসান ঘটে তাঁর।
শিলুয়া মন্দির
শিলুয়া মন্দির ফেনীর ছাগলনাইয়া উপজেলার একটি প্রাচীন মন্দির।
শিলুয়া মন্দির বাংলাদেশের চট্টগ্রাম বিভাগের ফেনীর পূর্বভাগে ছাগলনাইয়া উপজেলায় পাঠাননগর ইউনিয়নের মধ্য শিলুয়া গ্রামে অবস্থিত।
প্রাচীন শিলামূর্তির ধ্বংসাবশেষ উদ্ধারের কারণে এই স্থানটি সে সময় থেকেই শিলুয়া বা শিল্লা নামে পরিচিত লাভ করে। প্রাচীন কালে এই স্থানে বৌদ্ধ ধর্ম ও কৃষ্টির বিকাশ ঘটেছিল বলে ধারণা করা হয়।
হাজার বছরের স্মৃতি ধারণ করছে ফেনীর ছাগলনাইয়া উপজেলায় পাঠান গড় ইউনিয়নের শিলুয়া গ্রামের এক প্রাচীন ঐতিহাসিক শিলা পাথরের ধ্বংসাবশেষ । শিলা পাথরের গায়ে খৃষ্টপূর্ব দ্বিতীয় অব্দে প্রচলিত ব্রাক্ষ্মী লিপির চিহ্ন পাওয়া গেছে। এর থেকে এখানে শিকারী  আর্য জাতির পদাচরণের প্রমাণ পাওয়া যায় এবং ধারণা করা হয় তৎকলীন সময়ে এখানে মানুষের বসবাস ছিল। যদিও এই পক্ষে তেমন কোন প্রত্নতাত্ত্বিক নমুনা নাই।
এলাকায় শিল ঘর হিসাবে এর বেশ পরিচিতি।এর কারন বিৃটিশ আমলে শিলটির উপরে একটা সুন্দর চাউনি দেওয়া হয়েছিলো আর জায়গাটার চারপাশ লোহার রেলিং দিয়ে ঘিরে দেওয়া হয়েছিলো এবং এর রক্ষনাবেক্ষনের জন্য একজন দারোয়ান ছিলো।তবে কালের বিবর্তনে এখন আর রেলিং গুলো নেই আর দারোয়ান ও নেই।
উল্লেখ‍্য যে এখানকার স্থানীয় এক মিথ থেকে জানা যায় যে এটি মহাশূন‍্য হতে ছিটকে আসা একটি শিলা খন্ড । এই শিলা খন্ডটি দেখতে বহু দূর দুরান্ত থেকে অনেক লোক আসে। অনেকের কাছে এটি এখনো জীবিত শিলা পাথর হিসেবে পরিচিত। হিন্দু  সম্প্রদায় এ শিলা খন্ডকে  ঘিরে পূঁজো  আর্চনা  করেতো কোন এক কালে। মানত করে শিলা খন্ডের  নিচ থেকে মাটি খেত এক সময়।।মানত করে মাটি খেলে মনের ইচ্ছে পূরন হয়।
সংরক্ষিত আছে :শিলার  ব্রাক্ষ্মী লিপিটি /চিহ্নটি  প্রত্নতাত্ত্বিক সংরক্ষণ আইন অনুযায়ী সংরক্ষিত রয়েছে ।
যোগাযোগ ব‍্যবস্থা : এটি ফেনী থেকে ছাগলনাইয়ার সড়ক ১২/১৩ কিলো মিটার দূরবর্তী কন্ট্রাক্টর মসজিদ বাজার হতে প্রায় ৩ কিঃমিঃ দক্ষিণে মধ্যম শিলুয়া চৌধুরীবাজারের ৫০ গজ পশ্চিমে ও শিলুয়া চৌধুরী বাড়ীর পূর্ব পাশে শীলটি অবস্থিত।
বৃহন্নলা (চলচ্চিত্র)
বৃহন্নলা ২০১৪ সালে মুক্তিপ্রাপ্ত বাংলাদেশী বাংলা ভাষার নাট্য চলচ্চিত্র। ছায়াছবিটি পরিচালনা করেছেন মুরাদ পারভেজ। ফিল্ম হকার এবং এটিএন বাংলার প্রযোজনায় চলচ্চিত্রটি নির্মিত হয়। ধর্মীয় গোঁড়ামি এই চলচ্চিত্রের বিষয়বস্তু। এতে প্রধান চরিত্রে অভিনয় করেছেন ফেরদৌস আহমেদ, সোহানা সাবা, আজাদ আবুল কালাম, ইন্তেখাব দিনার প্রমুখ। চলচ্চিত্রটি ২০১৪ সালের ১০ সেপ্টেম্বর সিঙ্গাপুরের দর্পণ আন্তর্জাতিক চলচ্চিত্র উৎসবে প্রদর্শিত হয়। ২০১৫ সালের জুন মাসে ইতালির অ্যা ফিল্ম ফর পিস উৎসবে প্রতিযোগিতা বিভাগে প্রদর্শিত হয়। একই বছর ভারতের জয়পুর আন্তর্জাতিক চলচ্চিত্র উৎসবে চলচ্চিত্রটি প্রদর্শিত হয়। এই অনুষ্ঠানে মুরাদ পারভেজ শ্রেষ্ঠ চিত্রনাট্যকার ও সোহানা সাবা শ্রেষ্ঠ অভিনেত্রীর পুরস্কার অর্জন করেন। ১৭তম মেরিল-প্রথম আলো পুরস্কার-এ সমালোচকদের বিচারে এটি শ্রেষ্ঠ চলচ্চিত্রের পুরস্কার অর্জন করে। এছাড়া মোহাম্মদ ফারুক বিশেষ শাখায় শ্রেষ্ঠ মেকআপ ম্যানের পুরস্কার অর্জন করেন।
মোহনপুর আধুনিক সুযোগ সুবিধা বঞ্ছিত একটি ছোট গ্রাম। গ্রামের হোমিও ডাক্তার আরজ আলী তাদের চিকিৎসার একমাত্র ভরসা। গ্রামের বিদ্যালয়ে অল্প সংখ্যক ছাত্রছাত্রী থাকলেও তাদের শিক্ষা বিদ্যালয়ের গণ্ডি পর্যন্তই সীমাবদ্ধ। গ্রামে পূর্বে হিন্দু সম্প্রদায়ের আধিক্য থাকলেও এখন হিন্দু মুসলমান দুই সম্প্রদায়ই বাস করে। হিন্দুদের ধর্ম পালনের জন্য একটি মন্দির এবং মুসলমানদের জন্য একটি মসজিদ থাকলেও উভয় সম্প্রদায় চায় গ্রামে আরেকটি মন্দির বা মসজিদ হোক। দুই সম্প্রদায়ই চায় সরকারী খাস জমিতে মন্দির বা মসজিদ হোক। গ্রামের হোমিও ডাক্তার আরজ আলী গ্রামে একজন ভালো চিকিৎসক পাঠানোর জন্য দীর্ঘদিন যাবত সরকারের কাছে চিঠি দিয়ে আসছে। যেদিন নতুন ডাক্তার গ্রামে আসবে সেদিন সরকারী খাস জমির পাশের বটগাছের নিচে গ্রামের কাঠমিস্ত্রী তুলসীর ছাগল মারা যায়। গ্রামের হিন্দু মুসলমান সবাই এতে আতংকিত হয়ে পরে এবং মন্দির কমিটির প্রধান গৌর বিশ্বাস কাউকে গাছের কাছে আসতে মানা করে দেন। কিন্তু কিছু দিন পর তুলসীর মা সেখানে পাতা কুড়াতে গিয়ে মারা যায়। তুলসীর স্ত্রী দুর্গারানী দাবী করে ঐ গাছই তার শাশুরিকে হত্যা করেছে। ইতিমধ্যে শহর থেকে ডাক্তার আবির সেই গ্রামে আসে। তিনি এসে পরীক্ষা করে দেখেন যে আসলে মহিলাটি হৃদরোগে মারা গেছেন। কিন্তু হিন্দু সম্প্রদায় তা বিশ্বাস না করে গাছটিকে পুজা করতে শুরু করে। অন্যদিকে মুসলমান সম্প্রদায়ের প্রধান হাজী সাহেব এবং ইমাম সাহেবও এই জমিতে ঈদগাহ দেওয়ার জন্য পরিকল্পনা করতে থাকেন। এরই মধ্যে ঐ গাছের নিচে ঘটে যায় কিছু খুন। কারা এইসব খুন করছে কিংবা কেন করছে??বৃহন্নলা ছায়াছবিটির সঙ্গীত পরিচালনা করেছেন ইমন সাহা। গীত রচনা করেছেন কবির বকুল। গানে কণ্ঠ দিয়েছেন দিলশাদ নাহার কনা, ঋতুরাজ সেন ও দেবলিনা সুর।
বৃহন্নলা চলচ্চিত্রটির জন্য পরিচালক মুরাদ পারভেজ বাংলাদেশ সরকার থেকে অনুদান পান। ছায়াছবিটির শ্যুটিং হয় রাজবাড়ির খামার বাড়িতে।
চলচ্চিত্রটি ৩৯তম জাতীয় চলচ্চিত্র পুরস্কারে শ্রেষ্ঠ চলচ্চিত্র, শ্রেষ্ঠ কাহিনীকার ও শ্রেষ্ঠ সংলাপ রচয়িতা এই তিন শাখায় বৃহন্নলা পুরস্কার লাভ করে। কিন্তু পুরস্কার ঘোষণার পর এই চলচ্চিত্রের নির্মাতার উপর গল্প চুরির অভিযোগ ওঠে। অভিযোগ ওঠে ছবিটি সৈয়দ মুস্তাফা সিরাজের গল্প 'গাছটি বলেছিল' অবলম্বনে নির্মাণ করা হয়েছে। পরবর্তীতে, অভিযোগ খতিয়ে দেখতে তথ্য মন্ত্রণালয় চলচ্চিত্রের পরিচালক মুরাদ পারভেজকে কারণ দর্শানোর নোটিসও দেয় ও একটি তদন্ত কমিটি গঠন করে। পরে তদন্ত কমিটি অভিযোগের সত্যতা পাওয়ার পর মন্ত্রিপরিষদের সভায় চলচ্চিত্রটিকে দেয়া তিনটি শাখার সবকটি পুরস্কার বাতিলের সিদ্ধান্ত নেয়া হয়।
মেরিল-প্রথম আলো পুরস্কার
জয়পুর আন্তর্জাতিক চলচ্চিত্র উৎসব
ন্যূনতম বিচ্যুতি কোণ
প্রিজমে আপতিত আলোক রশ্নির বিচ্যুতি কোণের মান আপতন কোণের উপর নির্ভর করে।আপতন কোণের মান খুব কম হলে বিচ্যুতি কোণের মান বেশী হয়। আপতন কোণের মান ধীরে ধীরে বাড়াতে থাকলে বিচ্যুতি কোণের মান কমতে থাকে।বিচ্যুতি কোণের মান কমতে কমতে একটি সর্বনিম্ন মানে পৌছার পর এটি আর না কমে আপতন কোণের বৃদ্ধির সাথে সাথে বাড়তে থাকে।বিচ্যুতি কোণের এই সর্বনিম্ন মানকে ন্যূনতম বিচ্যুতি কোণ বলে।
প্রবাহ ঘনত্ব
কোন পরিবাহকের প্রতি একক প্রস্থচ্ছেদের ক্ষেত্রফলের মধ্য দিয়ে প্রবাহিত তড়িৎ প্রবাহকে প্রবাহ ঘনত্ব বলে।
কোন পরিবাহকের প্রস্থচ্ছেদের ক্ষেত্রফল A হলে এবং তার মধ্য দিয়ে প্রবাহিত তড়িৎ প্রবাহ I হলে প্রবাহ ঘনত্ব J হবে,
J=I/A
কিন্তু I=nAve
সুতরাং J=nAve/A=nve
নিরাপত্তা ফিউজ
বাড়িতে বা কোনো তড়িৎ বর্তনীতে তড়িৎ প্রবাহ একটি নির্দিষ্ট মান অতিক্রম করলে উৎপন্ন তাপের ফলে অগ্নিকান্ড ঘটতে পারে। এ ধরনের দূর্ঘটনা এড়ানোর জন্য বর্তনীতে নিরাপত্তা ফিউজ ব্যবহার করা হয় এটি সাধারনত টিন ও সীসার মিশ্রনে প্রস্তুত করা হয়ে থাকে। এর গলনাংক প্রায় ৩০০ ডিগ্রী সেলসিয়াস। এই তার এমনভাবে বেছে নেওয়া হয় যে লাইনের তার সবচেয়ে যে বেশী যে প্রবাহমাত্রা সহ্য করতে পারে এই তার এর চেয়েও কম প্রবাহ দ্বারা উৎপন্ন তাপে গলে যায়।
রাসায়নিক তুল্যাঙ্ক
কোন পদার্থের যত অংশ ওজন হিসেবে ১ ভাগ হাইড্রোজেন বা ৮ ভাগ অক্সিজেন বা ৩৫.৫ ভাগ ক্লোরিনের সাথে মিশতে পারে বা অপসারন করতে পারে তাকে ঐ পদার্থের রাসায়নিক তুল্যাঙ্ক বা তুল্য ওজন বলে।
কোন মৌলের পারমানবিক ওজন বা যোজ্যতার অনুপাতই হচ্ছে মৌলের রাসায়নিক তুল্যাঙ্ক।
সুতরাং রাসায়নিক তুল্যাঙ্ক, m=পারমানবিক ওজন/যোজ্যতা।
লেকল্যান্স কোষ
জরজেস লেকল্যান্স ১৮৬৫ সালে এই কোষ উদ্ভাবন করেন।একটি কাচের বড় ঘন পাত্রে আ্যমোনিয়াম ক্লোরাইড দ্রবনের মধ্যে একটি পারদের প্রলেপ দেয়া দস্তার দন্ড ডুবিয়ে এই ধরনের কোষ বানানো হয়ে থাকে।এই দন্ড ঋণাত্মক মেরু হিসাবে কাজ করে। কাচ পাত্রের মাঝখানে একটি সূক্ষ ছিদ্রযুক্ত পাত্র রাখা হয়।পাত্রটির মধ্যে একটি কার্বন দন্ডের চারদিকে কাঠকয়লার গুড়া,ম্যাঙ্গানিজ ডাই-অক্সাইড থাকে।কার্বন দন্ডটি ধণাত্মক মেরু হিসাবে কাজ করে। গ্যাস বেড়িয়ে যাওয়ার জন্য সচ্ছিদ্র পাত্রের উপরে একটি সরু ছিদ্র থাকে। আ্যমোনিয়াম ক্লোরাইড এই কোষের সক্রিয় তরল এবং ম্যাঙ্গানিজ ডাই-অক্সাইড পোলারন নিবারক। কাচ পাত্রের মুখ পীচ দিয়ে বন্ধ করা থাকে এবং দস্তা ও কার্বন দন্ডের মাথায় সংযগ স্ক্রু লাগানো থাকে।
Zn(s) + 2 MnO2(s) + 2 NH4Cl(aq) → ZnCl2 + Mn2O3(s) + 2 NH3(aq) + H2O
Zn(s) + 2 MnO2(s) + 2 NH4Cl(aq) + 2H2O(l) → ZnCl2 + 2Mn(OH)2(s) + 2 NH3(aq)
2NH4+(aq)+2MnO2(s)+2e- → 2MnO(OH)+2NH3
Zn → Zn2+ + 2e-
রুহুল আমিন (বীর প্রতীক)
রুহুল আমিন (জন্ম: ২৫ সেপ্টেম্বর, ১৯৪৩) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
রুহুল আমিনের জন্ম ফেনী জেলার সোনাগাজী উপজেলার মঙ্গলকান্দি গ্রামে। তাঁর বাবার নাম আবদুল জব্বার এবং মায়ের নাম ফুলবিয়া। তাঁর স্ত্রীর নাম আনোয়ারা বেগম। এ দম্পতির তিন ছেলে তিন মেয়ে।
রুহুল আমিন প্রথম ইস্ট বেঙ্গল রেজিমেন্টের হাবিলদার ছিলেন। ১৯৭১ সালে এই রেজিমেন্টের অবস্থান ছিল যশোর সেনানিবাসে। মার্চ মাসের শুরু থেকে তাঁদের কিছুসংখ্যক সৈনিক শীতকালীন প্রশিক্ষণে ছিলেন। মুক্তিযুদ্ধ শুরু হলে তাঁরা ২৯ মার্চ রাতে সেনানিবাসে ফিরে এসে ৩০ মার্চ বিদ্রোহ করেন তাঁরা। পরে সবাই চৌগাছায় একত্র হন এবং মুক্তিযুদ্ধে যোগ দেন।
১৯৭১ সালের ১৩ ডিসেম্বর সিলেট শহরের উপকণ্ঠে এমসি কলেজের উত্তর দিকে বেশ কয়েকটি টিলায় ওপর এলেন একদল মুক্তিযোদ্ধা। তাঁরা প্রথম ইস্ট বেঙ্গল রেজিমেন্টের সৈনিক ও গণবাহিনীর সদস্য। ইস্ট বেঙ্গলের একজন সৈনিক রুহুল আমিনও ছিলেন এ দলে। ৫০০ গজ দূরেই পাকিস্তানি সেনাদের অবস্থান। সেদিন মুক্তিযোদ্ধাদের পোশাক, স্টিলের হেলমেট, অস্ত্রশস্ত্র দেখতে হুবহু পাকিস্তানিদের মতো ছিল। ফলে, পাকিস্তানিরা চিন্তাই করতে পারেনি এঁরা মুক্তিবাহিনী। মুক্তিযোদ্ধারা পাকিস্তানিদের চোখের সামনেই ট্রেঞ্চ খুঁড়ে পজিশন নিতে থাকেন। এ সময় হঠাৎ মুক্তিবাহিনীর ডেলটা কোম্পানির অবস্থানের সামনের রাস্তায় পাকিস্তানি বাহিনীর একটি আর্টিলারি গান ও দুটি জিপের কনভয় আসে। তখন মুক্তিযোদ্ধারা তাদের আক্রমণ করেন। প্রায় ২৫ জন পাকিস্তানি সেনা তাৎক্ষণিক হতাহত হয় সে সময়। এরপর পাকিস্তানিরাও পাল্টা আক্রমণ চালায় এবং মর্টারের সাহায্যে গোলা বর্ষণ করতে থাকে। শুরু হয় তুমুল যুদ্ধ। দুপুরে পাকিস্তানিরা মরিয়া হয়ে তাদের সর্বশক্তি নিয়ে মুক্তিবাহিনীর ওপর প্রচণ্ড আক্রমণ চালায়। এ সময় মুক্তিবাহিনীর মর্টারের গোলা শেষ হয়ে যায়। তখন রুহুল আমিনসহ আরও কয়েকজন মুক্তিযোদ্ধা সাহসী ভূমিকা পালন করেন। তাঁরা জীবনের মায়া ত্যাগ করে হালকা মেশিনগান, রাইফেল দিয়েই দৃঢ়তার সঙ্গে পাকিস্তানিদের মোকাবিলা করেন। তাঁদের সাহস, মনোবল, বীরত্ব ও রণকৌশলের কাছে পাকিস্তানি বাহিনী শেষ পর্যন্ত হার মানতে বাধ্য হয়। সেদিন এই যুদ্ধে পাকিস্তানি বাহিনীর প্রায় ৮০ জন নিহত ও অসংখ্য আহত হয়। মুক্তিবাহিনীর ২০ জন শহীদ ও ২১-২২ জন আহত হন। রুহুল আমিনও এই যুদ্ধে আহত হন। রুহুল আমিন সিলেট এমসি কলেজ, আটগ্রাম, ৩০-৩১ জুলাই জামালপুর জেলার বকশীগঞ্জ উপজেলার কামালপুরে যুদ্ধ করেছেন। সিলেট এমসি কলেজের যুদ্ধে সাহসিকতা ও বীরত্ব প্রদর্শনের জন্য রুহুল আমিন বীর প্রতীক খেতাব পান।
ডেমন হিল
ডেমন গ্রাহাম ডেভেরাক্স হিল, OBE (জন্ম ১৭ সেপ্টেম্বর, ১৯৬০) একজন ব্রিটিশ দৌড় চালক। তার বাব গ্রাহাম হিল(Graham Hill), যিনি নিজে এবং তার ছেলেও র্ফমুলা ওয়ান(Formula One) বিশ্ব প্রতিযোগীতা জিতেছেন।
হিল হ্যাম্পশেডে জন্ম গ্রহন করেন। তিনি দৌড় প্রতিযোগীতা ফর্মুলা ওয়ানের চালক।তিনি বিশ্ব সেরা খেতাব জেতেন ১৯৬২এবং ১৯৬৮ সালে।  তার ১৫ বছর বয়সে তার বাবা গ্রহাম গিল বিমান দুঘর্টনায় মারা যান। তিনি তাই অণ্প বয়সেই লেবার ও মটর বাইকের মেকার হিসেবে কাজ শুরু করেন লেখাপড়ার ইতি টেনে।
(key) (Races in bold indicate pole position) (Races
in "italics" indicate fastest lap)
(key) (Races in bold indicate pole position) (Races in "italics" indicate fastest lap)ইংরেজিতে
রুহুল আমিন (দ্ব্যর্থতা নিরসন)
রুহুল আমিন নামটি নিচের ব্যক্তিবর্গকে নির্দেশ করতে পারে:
মুহাম্মদ রফিকুল ইসলাম
এয়ার ভাইস মার্শাল মুহাম্মদ রফিকুল ইসলাম (জন্ম: অজানা) বাংলাদেশ বিমান বাহিনীর প্রধান হিসেবে ৪ জুন, ২০০১ হতে ৮ এপ্রিল, ২০০২ পর্যন্ত দায়িত্ব পালন করেন। তিনি পাকিস্তান বিমান বাহিনীতে ১৯৭১ সালে কমিশনপ্রাপ্ত হন। রফিকুলের পরে বিমান বাহিনী প্রধান হিসেবে স্থলাভিষিক্ত হয়েছিলেন তারই কোর্সমেট ফখরুল আজম। রফিকুল পাকিস্তান বিমান বাহিনীর সারগোদা কলেজে লেখাপড়া করেছিলেন।
উলচাপাড়া মসজিদ
উলচাপাড়া মসজিদ বাংলাদেশের চট্টগ্রাম বিভাগের ব্রাহ্মণবাড়িয়া জেলার সদর থানার অধীনে উলচাপাড়া গ্রামে অবস্থিত প্রত্নসম্পদ। মসজিদটিকে উলচাপাড়া উত্তর পাড়া শাহী জামে মসজিদ নামেও পরিচিত। মসজিদটিতে যেসব শিলালিপি পাওয়া গেছে তা থেকে অনুমান করা যায় সপ্তাদশ শতাব্দীতে অর্থাৎ ১৭২৭-২৮ খ্রিস্টাব্দে এটি নির্মাণ করা হয়েছে। এটির প্রতিষ্ঠাতা পশ্চিম দেশীয় বনিক শাহ সৈয়দ মো: মুরাদ, যাকে মসজিদের পাশেই সমাহিত করা হয়েছে।
মসজিদটির আয়তন ৫২ X ৫৩ ফুট। এর ভিতরে ৪ ফুট পুরু দরজা রয়েছে। গম্বুজের কেন্দ্র থেকে নিচ পর্যন্ত খুব সুন্দর কারুকাজ রয়েছে। মসজিদের ভিতরের দেয়ালে খুব সুন্দর কারুকাজ রয়েছে। ফরাসী ভাষার একটি শিলালিপি মসজিদের ভিতরে পাওয়া গিয়েছিল কিন্তু এর অর্থ উদ্ধার করা সম্ভব হয়নি।
কার্টুন নেটওয়ার্ক (পাকিস্তান)
কার্টুন নেটওয়ার্ক (পাকিস্তান) বাংলাদেশ এবং পাকিস্তানের একটি জনপ্রিয় টিভি চ্যানেল এই চ্যানেলে টম অ্যান্ড জ্যারী, বেন টেন, বে ব্লেড, থান্ডার ক্যাটস সহ আর জনপ্রিয় অনুষ্ঠান গুলো সম্প্রচার করা হয়।
র‌্যান্ডি অরটন
র‌্যান্ডাল কিথ অরটন (; জন্ম: ১ এপ্রিল ১৯৮০) একজন মার্কিন পেশাদার কুস্তিগির এবং অভিনেতা। তিনি বর্তমানে ডাব্লিউডাব্লিউই-এর সাথে চুক্তিবদ্ধ আছে। সেখানে তিনি তার রিং নাম র‌্যান্ডি অরটন হিসেবে কুস্তি লড়েন। অরটন ১৩-বারের বিশ্ব চ্যাম্পিয়ন।
ফতেপুর মাধ্যমিক বিদ্যালয়
ফতেপুর মাধ্যমিক বিদ্যালয় বাংলাদেশের সাতক্ষীরা জেলার কালিগঞ্জ উপজেলার একটি শিক্ষা প্রতিষ্ঠান।
এই বিদ্যালয়টি খুলনা বিভাগের সাতক্ষীরা জেলার কালিগঞ্জ উপজেলার দক্ষিণ শ্রীপুর ইউনিয়নের ফতেপুর গ্রামের মধ্যবর্তী স্থানে অবস্থিত।
সাতক্ষীরা জেলাধীন কালিগঞ্জ উপজেলার ৪ নং দক্ষীণ শ্রীপুর ইউনিয়নের ফতেপুর গ্রামের মধ্যবর্তি স্থানে পাকা সড়কের পাশে মনোরম পরিবেশে বিদ্যালয়টি অবস্থিত। প্রতিষ্ঠাতা প্রধান শিক্ষক মোঃ এরশাদ আলী এর উদ্যোগে এলাকা বাসীর সার্বিক সহযোগীতায় ১৯৭০ সালে বিদ্যালয়টি প্রতিষ্ঠিত হয়। বিদ্যালয়টি ০১/০১/১৯৭০ সাল হতে জুনিয়র এবং ০১/০১/১৯৭১ সাল হতে মাধ্যমিক হিসাবে স্বীকৃতি লাভ করে। প্রতিষ্ঠাকালে বিদ্যালয়ে শিক্ষক সংখ্যা ৮ জন, কমর্চারী ১ জন,এবং ছাত্র ছাত্রীর সংখ্যা ১৫০ জন ছিল।০১/০১/১৯৭৫ সাল হতে বিজ্ঞান বিভাগ এবং ০১/০১/১৯৮১ সাল হতে বাণিজ্য বিভাগ চালু হয়। বিদ্যালয়টি প্রতিষ্ঠার ক্ষেত্রে জেহের আলি মাষ্টার সাহেবের সহযোগীতা ছিল অনস্বীকার্য।
মাইকেল জনসন
মাইকেল ডুয়ান জনসন (জন্ম: ১৩ সেপ্টেম্বর, ১৯৬৭) সাবেক মার্কিন স্প্রিন্টার। অলিম্পিকে তিনি চারটি স্বর্ণপদক লাভ করেন। এছাড়াও বিশ্ব চ্যাম্পিয়নশীপে আটটি স্বর্ণপদক পেয়েছেন মাইকেল জনসন। ২০০ মিটার ও ৪০০ মিটার দৌড়ে পূর্বতন বিশ্ব ও অলিম্পিক রেকর্ডের অধিকারী ছিলেন। পাশাপাশি ইনডোরে ৪০০ মিটার বিশ্বরেকর্ডের অধিকারী তিনি। এছাড়াও, ৩০০ মিটারে বিশ্বের সেরা সময় নিয়েছেন তিনি। সচরাচর জনসনকে ট্র্যাক ও ফিল্ডের ইতিহাসে অন্যতম সেরা ও সর্বাধিক ধারাবাহিকতা রক্ষাকারী স্প্রিন্টাররূপে আখ্যায়িত করা হয়ে থাকে।
টেক্সাসের ডালাসে জন্মগ্রহণকারী জনসনের শৈশবকাল সেখানেই অতিবাহিত হয়। পরিবারের পাঁচ সন্তানের মধ্যে তাঁর সর্বকনিষ্ঠ। বাবা একাধারে ট্রাক ড্রাইভার ও বিদ্যালয়ের শিক্ষক ছিলেন। ১০ বছর বয়সে প্রতিযোগিতাধর্মী দৌড়ে অংশ নিতে থাকেন। স্কাইলাইন উচ্চ বিদ্যালয়ে অধ্যয়ন শেষে বেলর বিশ্ববিদ্যালয়ে পড়াশোনা করেন। বেলরে অবস্থানকালে ক্লাইড হার্ট তাঁকে প্রশিক্ষণ দেন। এসময়ে তিনি বে শকয়েকবার ইনডোর ও আউটডোর স্প্রিন্ট ও রিলেতে এনসিএএ শিরোপা জয় করেন। কলেজের শুরুর দিকে উল্লেখযোগ্য অর্জনের মধ্যে রয়েছে ২০০ মিটারে স্কুল রেকর্ড ভঙ্গ করা। জীবনের প্রথম দৌড়েই তিনি সময় নিয়েছিলেন ২০.৪১ সেকেন্ড। এরপর ৪×৪০০মিটারে রিলেতে সময় নেন ৪৩.৫ সেকেন্ড।
একমাত্র পুরুষ ক্রীড়াবিদ হিসেবে একই অলিম্পিক আসরে ২০০ ও ৪০০ মিটারে স্বর্ণপদক জয় করেছেন। এ অর্জনটি আটলান্টায় অনুষ্ঠিত ১৯৯৬ সালের গ্রীষ্মকালীন অলিম্পিকে করেছিলেন। এছাড়াও একমাত্র ব্যক্তি হিসেবে পূর্বতন শিরোপা নিয়ে ৪০০ মিটারে পুণরায় অলিম্পিক শিরোপা জয় করেন। অলিম্পিকে সফলতার পাশাপাশি বিশ্ব চ্যাম্পিয়নশীপেও আটটি স্বর্ণপদক পেয়েছেন। ফলশ্রুতিতে উসাইন বোল্টের পর ও কার্ল লুইসের সাথে যৌথভাবে দ্বিতীয় সর্বোচ্চ স্বর্ণপদক জয়ের গৌরব অর্জন করেন।
২০১২ সাল পর্যন্ত জনসন ২০০ মিটারে শীর্ষ ১০০ সময়ের মধ্যে ১৩টি এবং ৪০০ মিটারে শীর্ষ ১০০ সময়ের মধ্যে ২৭টি স্থানে ছিলেন। তন্মধ্যে ৪০০ মিটারে শীর্ষ ২৫ সময়ের ১৪টিতেই তাঁর দখলিস্বত্ব রয়েছে। ৪০০ মিটারে ৪৪ সেকেন্ডের বাঁধা অতিক্রম করেছেন বাইশবার যা অন্য যে-কোনো অ্যাথলেটের চেয়ে দ্বিগুণেরও বেশী।
৫ রজব
৫ রজব () ইসলামি বর্ষপঞ্জির সপ্তম মাস রজবের পঞ্চম দিন এবং হিজরী বছরের ১৮৩তম দিন। ইসলামি বর্ষপঞ্জি চন্দ্রের আবর্তনের সাথে সংশ্লিষ্ট বলে এই মাস ২৯ অথবা ৩০ দিনে সমাপ্ত হয়।
বসরা
বসরা, বা, আল-বসরা () ইরাকের একটি শহর। এই শহরটি কুয়েত এবং ইরানের মধ্যবর্তী শাত-ইল-আরবে অবস্থিত। ২০১২ সালের গণনা অনুযায়ী এখানকার লোকসংখ্যা ১৫ লক্ষ। যদিও এখানকার পানির গভীরতা তেমন নেই, তবুও বসরা ইরাকের প্রধান সমুদ্র বন্দর; এটি উম কসর বন্দরের মাধ্যমে পরিচালিত হয়।
পৃথিমপাশা ইউনিয়ন
পৃথিমপাশা ইউনিয়ন বাংলাদেশের সিলেট বিভাগের মৌলভীবাজার জেলার কুলাউড়া উপজেলার অন্তর্গত একটি ইউনিয়ন।
মে আই কাম ইন ম্যাডাম?
মে আই কাম ইন, ম্যাডাম? () হলো হিন্দি ভাষার ভারতীয় গল্প এবং পরিস্থিতিগত কৌতুক নাটক, যেটি ৭ই মার্চ ২০১৬ হতে লাইফ ওকেতে সম্প্রচারিত হয়। এটি প্রতি সপ্তাহের সোমবার হতে শুক্রবার রাত ৯ঃ৩০ মিনিটে প্রচারিত হয়।স্ত্রী এবং বসের সাথে মন বিমুখ করা পরিস্থিতিতে কিভাবে একটি লোক তার জীবন অতিবাহিত করে সেই কাহিনী নিয়েই মে আই কাম ইন, ম্যাডাম? নাটকটি প্রচারিত হচ্ছে।
তিনি সাজান আগারওয়ালের চরিত্রে অভিনয় করেন। তিনি তার শাশুড়ি এবং শালা ভুপেশ দ্বারা মানসিকভাবে নির্যাতিত হন। তিনি তার বস সাঞ্জানার প্রেমে পরে যান।
তিনি সাঞ্জানা হিতেশির চরিত্রে অভিনয় করেন, তার এই চরিত্রটি অকপট এবং রহস্যময়। তিনি ইউজ মি বিজ্ঞাপন কোম্পানির পরিচালন অধিকর্তা। তিনি সাজানের স্ত্রী কাশমিরার বন্ধু।
তিনি সাজানের স্ত্রী কাশমিরা আগারওয়াল এবং কাশমিরার দাদীর চরিত্রে অভিনয় করেন। তিনি সদা সর্বদা সাজানের ওপর নজর রাখেন। যখন কাশমিরা দু: খিত কিংবা রাগান্বিত অবস্থায় থাকেন, তখন তার দাদীর আত্মা তার ভেতর উপস্থিত হয় এবং আশেপাশে যে ব্যক্তিকে পায় তাকে পেটায়।